wickkiey/tamil-wikipedia-chunked huggingface dataset:
# வெள்ளீசுவரர் கோவில், மாங்காடு

## புராணம்

இந்த கோயில் சிவபெருமானுக்கு அர்ப்பணிக்கப்பட்டுள்ளது. மேலும், இந்து புராணங்களின்படி சுக்கிரன் ( வெள்ளி கோள் என அடையாளப்படுத்தப்பட்டுள்ளது) இங்கு வணங்கப்படுவதிலிருந்து அதன் பெயரைப் பெற்றது. அசுர குலத்தவர்களின் தலைவன் விருசபர்வனின் குல குரு. எனவே, அவருக்கு வெள்ளிக்கிழமைகளில் பக்தர்களால் சிறப்பு பூசைகள் வழங்கப்படுகின்றன. இந்த கோயில் சென்னையைச் சுற்றியுள்ள நவகிரகக் கோயில்களின் ஒரு பகுதியாகும். சுக்ரன் தொடர்பாக தானியமான வெள்ளை அவரை இங்கு பிரசாதமாக வழங்கப்படுகிறது.
# வெள்ளீசுவரர் கோவில், மாங்காடு

## அணுகக்ல்

மாங்காடு என்பது பூந்தமல்லிக்கு அருகிலுள்ள சென்னை நகரில் அமைந்துள்ள ஒரு வளர்ந்துவரும் நகராட்சி ஆகும். சென்னை நகரத்திலிருந்து பூந்தமல்லி சாலையில் செல்லும்போது, குமணன் சாவடி<nowiki/>சந்திப்பில் இருந்து இடதுபுறம் சென்று மங்காட்டை அடைய வேண்டும். இந்த கோயில் நன்கு அறியப்பட்ட மங்காடு காமாட்சி அம்மன் கோயிலுக்கு மிக அருகில் அமைந்துள்ளது. இது சென்னை சென்னை சென்ட்ரல் தொடர்வண்டி நிலையத்திலிருந்து சுமார் 18 கி.மீ தூரத்தில் உள்ளது. பேருந்து, டாக்ஸி, ஆட்டோ போன்றவற்றிலும் செல்லலாம்.
# ஈசுவரன் கோவில், அரசிகெரே

**ஈசுவரன் கோவில்** ( *Ishvara Temple* ) என்பது இந்திய மாநிலமான கர்நாடகாவின் ஹாசன் மாவட்டத்திலுள்ள அரசிகெரே நகரில் அமைந்துள்ள ஒரு இந்துக் கோயிலாகும். இது பொ.ஊ. 1220இல் போசளர்களின் ஆட்சியில் கட்டப்பட்டது. வரலாற்று நகரமான மைசூருக்கு வடக்கே 140 கி.மீ தூரத்திலும், ஹாசன் நகரிலிருந்து கிழக்கே 41 கி.மீ.தொலைவிலும் அமைந்துள்ளது. இக்கோயில் இந்து மதக் கடவுளான சிவபெருமானுக்கு அர்ப்பணிக்கப்பட்டுள்ளது. சிற்பங்களின் அளவு மிதமானதாக இருந்தாலும், அதன் தரைத் திட்டத்தின் காரணமாக எஞ்சியிருக்கும் போசளர் கட்டிடக்கலை]]களுக்கு ஒரு சிறப்பான எடுத்துகாட்டாகும். ஒரு மேடை மீது அமைந்துள்ள மண்டபத்தை கொண்டுள்ளது. மேலும், 16 முனைகளைக் கொண்ட நட்சத்திர வடிவில் அமைந்துள்ளன. மேலுள்ள விமானமும் அதே வடிவத்தையே பின்பற்றுகின்றன. 16 முனைகளைக் கொண்டிருப்பதால் இது வட்டமான வடிவம் கொண்டதுபோல் தெரிகிறது.
# ஈசுவரன் கோவில், அரசிகெரே

## கோயில் திட்டம்

இந்த கோயில் அனைத்து போசள கட்டுமானங்களைப் போலவே கிழக்கு நோக்கியே அமைக்கப்பட்டுள்ளன. மேலும், நுணுக்கமான சிற்ப வேலைப்பாடுகளைச் செய்வதற்கு உகந்த சோப்புக்கல் எனப்படும் ஒருவகைக் கல்லாலேயே இக் கட்டிடம் கட்டப்பட்டுள்ளது. மேலும் இது இரண்டு மண்டபங்களால் இணைக்கப்பட்டுள்ளது. இரண்டு அலகுகளும் ஒரு ஒற்றுமையை உருவாக்க இணைக்கப்பட்டுள்ளன. கருவறைகளில், சிவனைக் குறிக்கும் எளிமையான இலிங்க வடிவங்கள் உள்ளன. பக்தர்கள் கோவிலுக்குள் நுழையும் நுழைவாயில் இரண்டு மண்டபங்களுக்கு இடையில் ஒரு பாதையாக உள்ளது.
# என். நாராயணன்

**என். நாராயணன்** (*N. Narayanan*) என்பவர் ஓர் இந்திய ஆட்சிப் பணி அதிகாரி ஆவார். 1970-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# என். நாராயணன்

## அரசுப் பணிகள்

மின் பொறியாளரான இவர்
1970 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த லட்சுமி பிரானேஷ் பணி ஓய்வு பெற்றதை அடுத்து, , தமிழகத்தின் 36-வது தலைமைச் செயலாளராக 1 மே 2005 அன்று பொறுப்பேற்றார். 2006-ம் ஆண்டு மே 15-ம் தேதி ஆவணக்காப்பகம் மற்றும் வரலாற்று ஆய்வக ஆணையராக பணியிட மாற்றம் செய்யப்பட்டார்.
# மீரான் ஷா

**மிர்சா ஜலாலுதீன் மீரான் ஷா பெக்** (1366 &#x2013; 20 ஏப்ரல் 1408) என்பவர் நடு ஆசியாவைச் சேர்ந்த படையெடுப்பாளரும் மற்றும் தைமூரிய பேரரசைத் தோற்றுவித்தவருமான தைமூரின் மகன் ஆவார். இவர் **மீரான் ஷா** என்ற பெயரால் அழைக்கப்படுகிறார்.  
தன்னுடைய தந்தையின் ஆட்சிக் காலத்தின்போது மீரான் ஷா ஆரம்பத்தில் ஒரு சக்திவாய்ந்த மாகாண ஆளுநராகவும் மற்றும் முக்கியமான ராணுவ தளபதியாகவும் இருந்தார். தனது தந்தை தைமூருக்காக அவரின் படையெடுப்புகளில் உதவி செய்தல் மற்றும் கிளர்ச்சிகளை ஒடுக்குதல் ஆகிய பணிகளில் ஈடுபட்டார். எனினும் அழிவு ஏற்படுத்துதல் மற்றும் களியாட்டங்களில் ஈடுபடும் குணம் ஆகியவற்றின் காரணமாக இத்தகைய பதவிகளிலிருந்து தைமூரால் நீக்கப்பட்டார். 1405 ஆம் ஆண்டு தைமூரின் இறப்பிற்குப் பிறகு யார் அடுத்த அரசன் என்கிற போரில் மீரான் ஷா சிக்கிக்கொண்டார். அத்தகைய போரில் தனது மகன் கலில் சுல்தானை ஆதரித்தார். தைமூரிய வழித்தோன்றல்களின் பாரம்பரிய எதிரிகளான காரா கோயின்லுக்களுடன் யுத்தம் புரியும் போது மீரான் ஷா கொல்லப்பட்டார்.  
மீரான் ஷா தனது வாழ்நாளில் எக்காலத்திலும் ஆட்சி புரியாத போதிலும், தைமூரிய பேரரசின் வரலாற்றில் முக்கியமான பங்காற்றினார். 15 ஆம் நூற்றாண்டின் பிற்பகுதியில் திரான்சாக்சியானாவின் பெரும்பாலான பகுதிகளை இவரது பேரன் அபு சயித் மிர்சா ஆட்சி செய்தார். அபு சயித்தின் பேரனான பாபர் இந்தியாவில் முகலாயப் பேரரசை தோற்றுவித்தார்.
# முகம்மத் மிர்சா

**சுல்தான் முகம்மத் மிர்சா** என்பவர் தைமூரிய அரசமரபின் ஒரு இளவரசர் ஆவார். இவர் நடு ஆசிய படையெடுப்பாளரான தைமூரின் பேரன் ஆவார். இவரது தந்தை தைமூரின் மூன்றாவது மகன் ஆகிய மீரான் ஷா ஆவார். இவரது வாழ்க்கையைப் பற்றி குறைவான தகவல்களே உள்ளன. இந்தியாவில் முகலாயப் பேரரசை தோற்றுவித்த பாபரின் கொள்ளுத்தாத்தா இந்த முகம்மத் மிர்சா ஆவார்.
# அபு சயித் மிர்சா

**அபு சயித் மிர்சா** (Chagatay/; 14248 பெப்ரவரி 1469) என்பவர் பதினைந்தாம் நூற்றாண்டின் நடுப்பகுதியில் தைமூரிய பேரரசின் ஆட்சியாளராக இருந்தவர் ஆவார்.  
தைமூரிய அரசமரபில் முக்கியத்துவம் இல்லாத இளவரசனாக பிறந்த இவர் சீக்கிரமே போரிட்டுக் கொண்டிருந்த உறவினர்களில் முக்கியத்துவம் வாய்ந்தவராக தன்னை நிலை நிறுத்திக் கொண்டார். அடுத்து வந்த இரண்டு தசாப்தங்களில் தைமூரிய பேரரசின் பெரும்பாலான பகுதிகளை மீண்டும் ஒருங்கிணைத்தார். இவரது தாத்தாவின் தம்பியாகிய ஷாருக்கின் இறப்பிற்குப் பிறகு தைமூரிய பேரரசானது சிதறுண்டு இருந்தது. எனினும் தைமூரின் ஆட்சி காலத்தின் போது இருந்தவாரே பேரரசை மீண்டும் உருவாக்கும் அபு சயித்தின் நம்பிக்கையானது நிறைவேறவில்லை. இதற்கு காரணம் மேற்கு ஈரானில் ஒரு படையெடுப்பின்போது இவர் கொல்லப்பட்டதே ஆகும்.  
இந்தியாவில் முகலாயப் பேரரசை தோற்றுவித்த பாபரின் தாத்தா இந்த அபு சயித் ஆவார்.
# சின்னக்கொத்தூர் குஞ்சம்மாள் கோயில்

**சின்னகொத்தூர் குஞ்சம்மாள் கோயில்** என்பது தமிழ்நாட்டின் கிருட்டிணகிரி மாவட்டம் சின்னக்கொத்தூர் என்ற ஊரில் உள்ள ஒரு சிவன் கோயிலாகும். இந்த கோயில் அமைந்துள்ள ஊரானது போசளப் பேரரசின் மன்னனான வீர இராமநாதனின் தலைநகராக ஒரு காலத்தில் இருந்ததாகும்.
# சின்னக்கொத்தூர் குஞ்சம்மாள் கோயில்

## கோயிலின் பழமை

இக்கோயில் 12ஆம் நூற்றாண்டில் முதலாம் குலோத்துங்க சோழன் காலத்தில் கட்டபட்ட கோயிலாகும். இக்கோயிலில் இதுவரை 15 கல்வெட்டுகள் படியெடுக்கபட்டுள்ளன. படியெடுக்கப்படாத ஆறு கல்வெட்டுகளும் உள்ளன. அக்கல்வெட்டுகளின் படி இக்கோயில் முதலில் *ஏகாம்பரநாதர் கோயில்* எனவும், விஜயநகரப் பேரரசு காலத்தில் *கைலாசநாதர் கோயில்* எனவும் அழைக்கபட்டது. ஆனால் தற்போது குஞ்சம்மாள் கோயில் என்று அழைக்கபடுகிறது. இங்கு ஏராளமான நடுகற்கள் உள்ளன.
# கறும்பிடரி ஆலா

**கறும்பிடரி ஆலா** (*Black-naped tern*)(*இசுடெர்னா சுமத்ரானா*) என்பது பசிபிக் மற்றும் இந்தியப் பெருங்கடல்களின் வெப்பமண்டல மற்றும் துணை வெப்பமண்டல பகுதிகளில் காணப்படும் கடல்சார் பறவையாகும். ஆலா உள்நாட்டில் அரிதாகவே காணப்படுகிறது.
# கறும்பிடரி ஆலா

## விளக்கம்

ஆலா சுமார் 30 செ.மீ நீளமுடையது. இதனுடைய இறகின் நீளம் 21 முதல் 23 செ.மீ. நீளமுடையது. இவற்றின் அலகு மற்றும் கால்கள் கருப்பு நிறமுடையன. ஆனால் இவற்றின் அலகுகளின் நுனிப்பகுதி மஞ்சள் நிறமுடையது. இவை பிளவுபட்ட நீண்ட வால் இறகுகளைக் கொண்டுள்ளது. கறும்பிடரி ஆலா வெள்ளை முகம் மற்றும் மார்புடன் சாம்பல்-வெள்ளை முதுகு மற்றும் இறக்கைகளைக் கொண்டது. இவற்றின் முதன்மை இறகுகளில் முதல் இணை சாம்பல் நிறமானது.  
அங்கீகரிக்கப்பட்ட இரண்டு துணையினங்கள் உள்ளன:  
- *இசு. மேத்யூசி* <small>(ஸ்ட்ரெஸ்மேன், 1914)</small> - மேற்கு இந்தியப் பெருங்கடலின் தீவுகள்
- *இசு. சுமத்ரானா* <small>(இராஃபிள்ஸ், 1822)</small> - கிழக்கு இந்தியப் பெருங்கடலின் தீவுகள் மேற்கு பசிபிக் மற்றும் ஆஸ்திரேலேசியா வரை
# சித்தேசுவரன் கோவில், கர்நாடகா

**சித்தேசுவரன் கோவில்** (*Siddhesvara Temple*) என்பது இந்திய மாநிலமான கர்நாடகாவிலுள்ள ஆவேரி மாவட்டத்தில் ஆவேரி என்ற நகரத்தில் அமைந்துள்ள ஒரு இந்துக் கோவிலாகும். இது பொ.ச.12ஆம் நூற்றாண்டின் மேலைச் சாளுக்கியக் கலைக்கு எடுத்துக்காட்டு என்று கருதப்படுகிறது. மேலும் இதில் இருக்கும் இந்து தெய்வங்களின் பல தளர்வான சிற்பங்களுக்கு நன்கு அறியப்பட்டதாகும். எவ்வாறாயினும், கோயிலின் ஆரம்பம் 11ஆம் நூற்றாண்டின் பிற்பகுதியில் இருந்ததாக கல்வெட்டு சான்றுகள் தெரிவிக்கிறது. கோயிலைப் பற்றிய ஒரு சுவாரஸ்யமான அம்சம் என்னவென்றால், அனைத்து சாளுக்கிய கோயிகளைப் போலல்லாமல் கிழக்கில் உதயமாகும் சூரியனை எதிர்கொள்வதற்குப் பதிலாக கோயில் மேற்கு நோக்கி உள்ளது. இது தற்போது சிவபெருமானுக்கு அர்ப்பணிக்கப்பட்ட சைவக் கோயிலாகப் பயன்படுத்தப்பட்டாலும், எந்த நம்பிக்கை அல்லது பிரிவினரால் கோயில் முதலில் பயன்படுத்தப்பட்டது என்றும், எந்த தெய்வம் இங்கு குடிகொண்டிருந்தன என்றும் வரலாற்றாசிரியர்களுக்கு உறுதியாக தெரியவில்லை. இந்த நிச்சயமற்ற தன்மை தெய்வங்களின் பல தளர்வான சிற்பங்கள் மற்றும் முதன்மை சுவர் உருவங்களின் சீரழிவிலிருந்து உருவாகியிருக்கலாம்.
# சித்தேசுவரன் கோவில், கர்நாடகா

## கோயில் திட்டம்

பாணியில் எழும்பி நிற்கும் விமானம்]]
, கீர்த்திமுகங்களும்]]
சோப்புக் கல்லால் கட்டப்பட்ட சித்தேசுவரர் கோயில், நகரத்தின் கிழக்கு முனையில் அமைந்துள்ளது. கல்வெட்டுகளில் இருந்து, ஆவேரி முதலில் நலபுரி என்று அழைக்கப்பட்டுள்ளது. மேலும், நவீன கர்நாடகாவின் பழமையான அக்ரஹாரங்களில் (கற்றல் இடம்) ஒன்றாகவும் இருந்துள்ளது. பொ.ச. 1067 தேதியிட்ட ஒரு கல்வெட்டில் 400 பிராமணர்களுக்கு ஒரு கிராமம் வழங்கப்பட்டதைக் குறிப்பிடுகிறது. இந்தக் கோயில் ஆவேரிக்கு அருகிலுள்ள வேறு சில சாளுக்கியக் கோயில்களுடன் ஒத்திருக்கிறது. சௌதையாதானபுரத்தில் உள்ள முக்தேசுவரர் கோயில், அரலஹள்ளியில் உள்ள சோமேசுவரர் கோயில் மற்றும் நிரல்கியில் உள்ள சித்தராமேசுவரர் கோயில் போன்றவை. இந்த கோயிலின் முழு அடித்தளமும் சில அடிகளால் மண்ணில் மூழ்கிவிட்டதால், திறந்த மண்டபத்தில் நடக்கவேண்டியுள்ளது.  
இந்தக் கோயில் ஆரம்பத்தில் ஒரு வைணவக் கோயிலாக (விஷ்ணுவுக்கு) புனிதப்படுத்தப்பட்டிருக்கலாம், பின்னர் சமணர்களால் கையகப்படுத்தப்பட்டுள்ளது. அவர்கள் கோவிலில் இருந்து சில உருவங்களை அகற்றியுள்ளனர். இறுதியில் சிவனை கடவுளாக வழிபடுவோர்களால் இது சைவக் கோவிலாக மாறியுள்ளது. கோயிலின் கிழக்கு சுவரில் (பின்புற சுவரில்) சிறிய கீர்த்திமுகங்களுக்கு கீழே சூரியக் கடவுள் சூர்யதேவனின் உருவம் இருப்பதால் இந்த முடிவு எடுக்கப்படுகிறது. இருப்பினும், சிவனின் உருவம் செதுக்கப்பட்டு விமானத்துக்கும் முன் வைக்கப்பட்டுள்ளது. ஒட்டுமொத்தமாக, கோவில் திட்டம் 11ஆம் நூற்றாண்டின் தரமான சாளுக்கியக் கட்டுமானத்தின் அனைத்து அடையாளங்களையும் திராவிடக் கட்டிடக்கலையின் அனைத்து பாணியையும் கொண்டுள்ளது. இதில் 12 ஆம் நூற்றாண்டைச் சேர்ந்த சிறு மண்டபங்களுடன் கூடிய அலங்கார கோபுரங்கள் சேர்க்கப்பட்டன.
# சித்தேசுவரன் கோவில், கர்நாடகா

## சிற்பங்கள்

எதிர்கொள்ளும் திறந்த மண்டபம் சோப்புக் கல்லால் செய்யப்பட்டுள்ளது.]]
# கூர்மநாதசுவாமி கோவில், சிறீகூர்மம்

**கூர்மநாதசுவாமி கோவில்** ( *Kurmanathaswamy temple*) சிரிகூர்மம் கோவில் எனவும் அறியப்படும் இது இந்திய மாநிலமான ஆந்திரப் பிரதேசத்தில் சிறீகாகுளம் மாவட்டத்தில் காரா வட்டத்தில் சிறீ கூர்மம் என்ற ஊரில் அமைந்துள்ள ஒரு இந்துக் கோவிலாகும். இங்கு பிரதான தெய்வம் கூர்மநாதசுவாமியாகவும் (விஷ்ணுவின் கூர்ம அவதாரம்), அவரது துணைவியார் இலட்சுமி கூர்மநாயகியாக வணங்கப்படுகிறார்கள். இந்து புராணங்களின்படி, பிரதான தெய்வம் ஆமை வடிவத்தில் இங்கே நிறுவப்பட்டதாக நம்பப்படுகிறது. பிரம்மா பின்னர் கோபால யந்திரத்துடன் தெய்வத்தை புனிதப்படுத்தினார். இந்த கோவில் மூதாதையர் வழிபாட்டிற்கு பிரபலமானது.
# கூர்மநாதசுவாமி கோவில், சிறீகூர்மம்

## புராணம்

இந்து தெய்வமான விஷ்ணுவை ஆமை வடிவத்தில் வழிபடும் ஒரே இந்திய கோவிலாக கருதப்படுகிறது. ஆரம்பத்தில் சிவனுக்காக அர்ப்பணிக்கப்பட்டு, கூர்மேசுவரர் கோவில் என்று அறியப்பட்டு வந்த இக்கோயில் பொ,ஊ. 11ஆம் நூற்றாண்டில் இங்கு வந்த இராமானுசர், வைணவ கோவிலாக மாற்றியதாகவும் கூறப்படுகிறது. அப்போதிருந்து, கோவில் இடைக்காலத்தில் சிம்மாச்சலத்துடன் வைணவத்தின் ஒரு முக்கிய மையமாகக் கருதப்பட்டது. பின்னர், மத்துவரின் சீடர் நரஹரி தீர்த்தரின் சிறீகூர்ம வைணவ மத நடவடிக்கைகள் இருக்கை முக்கிய இருக்கையாக இருந்தது. இந்த கோவிலில் இரண்டு வெற்றித் தூண் உள்ளன. இது ஒரு வைணவ கோவிலில் அரிதாகக் காணப்படும் ஒன்றாகும். இங்கு 108 ஒற்றைக்கல் தூண்கள், ஒன்றுக்கொன்று ஒத்திருக்கவில்லை. கடந்த காலத்தில் இந்த பகுதியில் ஆட்சியிலிருந்த அரச பரம்பரை தொடர்பான சில கல்வெட்டுகள் உள்ளன. வயதான மற்றும் இளம் நட்சத்திர ஆமைகளைப் பாதுகாக்க ஒரு ஆமை பூங்கா கட்டப்பட்டுள்ளது. இந்த இனத்தின் ஒரே பாதுகாப்பு மையமாக இவ்விடம் அமைந்துள்ளது.
ஒன்றான கூர்ம அவதாரம்]]
இங்கு சைவ, வைணவ வழிபாட்டு முறைகள் பின்பற்றப்படுகிறது. கோவிலில் நான்குவேளை தினசரி சடங்குகளும் நான்கு வருடாந்திர திருவிழாக்களும் கொண்டாடப்படுகின்றன. அவற்றில் மூன்று நாள் தோலோட்சவம் முக்கியமானது. விஜயநகரத்தைச் சேர்ந்த கஜபதி அரசர்கள் கோவிலின் அறங்காவலர்களாக இருந்துள்ளனர். இது ஆந்திர அரசின் இந்து அறநிலையத் துறையால் பராமரிக்கப்பட்டு நிர்வகிக்கப்படுகிறது. இந்திய அஞ்சல் துறை 2013 ஏப்ரல் 11ஆம் தேதி கோவிலைக் கொண்ட ஒரு முத்திரையை வெளியிட்டது.
# கூர்மநாதசுவாமி கோவில், சிறீகூர்மம்

## வரலாறு

எழுதப்பட்டுள்ளது]]
விசாகப்பட்டினத்திலிருந்து 130 கிலோமீட்டர் (81 மைல்) தொலைவில் அமைந்துள்ள ஸ்ரீகாகுளம் மாவட்டத்தின் காரா மண்டலத்தில் இந்த கோவில் அமைந்துள்ளது. சிறீகாகுளம் நகரத்திலிருந்து 15 கிலோமீட்டர் (9.3 மைல்) தொலைவிலும், சூரியநாராயணர் கோவில் அமைந்துள்ள அரசவள்ளியில் இருந்து 3.5 கிலோமீட்டர் (2.2 மைல்) தொலைவிலும் உள்ளது. கோவிலின் கல்வெட்டு வரலாறு 11 முதல் 12 ஆம் நூற்றாண்டுகளில் தொடங்குகிறது. இது ஒரு வைணவ கோவில் என்பதால் தமிழ் புலம்பெயர்ந்தோரிடையே பிரபலமாக உள்ளது. கலிங்க நாட்டை ஆண்ட கீழைக் கங்கர் அரச மரபை தோற்றுவித்த அனந்தவர்மன் சோடகங்கனின் ஆதரவுடன் அவரது சீடர்கள் கோவிலில் வைணவத்தை நிறுவினர். இந்த சம்பவத்திற்குப் பிறகு, காலையிலும் மாலையிலும் தெய்வத்திற்கு முன்பாக தினமும் பாடவும் நடனமாடவும் தேவதாசிகளின் ஒரு குழு பயன்படுத்தப்பட்டது.
# ஆசுகார் ஒலிவெரா

**ஆசுகார் ஒலிவெரா போரோந்தா** (*Oscar Olivera Foronda*) பொலிவியா நாட்டைச் சேர்ந்த ஒரு சுற்றுச்சூழல் ஆர்வலராவார். 1955 ஆம் ஆண்டு இவர் பிறந்தார். பொலிவியா நாட்டில் தண்ணீரை தனியார்மயமாக்கலுக்கு எதிராக ஆர்ப்பாட்டம் செய்த போராட்டக்கார்ர்களில் ஆசுகார் ஒலிவெரா போரோந்தா முக்கிய தலைவராவார். இந்த ஆர்ப்பாட்டத்தின் விளைவாக பொலிவிய நகரமான கோச்சம்பாவில் தொடர் போராட்டங்கள் நடந்தன. இந்நிகழ்வு பொலிவிய வரலாற்றில் கோச்சம்பா நீர் போர் என்று அழைக்கப்படுகிறது. தற்போது இவர் பொலிவியாவின் இயற்கை எரிவாயு சுரண்டப்படுவதை எதிர்த்து போராடும் முக்கிய தலைவர்களில் ஒருவராக இயங்குகிறார். தொழிற்சாலை தொழிலாளர் சங்கங்களின் கூட்டமைப்பு தலைவராகவும் ஒலிவெரா உள்ளார்.  
2001 ஆம் ஆண்டு ஆசுகார் ஒலிவெரா போரோந்தாவுக்கு கோல்டுமேன் சுற்றுச்சூழல் விருது வழங்கப்பட்டது.  
தொழிலாளர் தலைவரான ஆசுகார் ஒலிவெரா நகரத்தின் நீர் அமைப்பு தனியார்மயமாக்கப்பட்டபோது தூய்மையான மற்றும் மலிவான விலை தண்ணீருக்காக குரல் கொடுத்தார். தீவிரமான தொடர் ஆர்ப்பாட்டங்களையும் பேச்சுவார்த்தைகளையும் தொடர்ந்தார். ஆயிரக்கணக்கான குடிமக்கள் பல வாரங்களாக எதிர்ப்புத் தெரிவித்தனர். பொலிவியா இராணுவம் ஒருவரைக் கொன்றது. நூற்றுக்கணக்கானவர்களைக் காயப்படுத்தியது மற்றும் பல கூட்டணித் தலைவர்களைக் கைது செய்தது. ஒலிவெரா, அரசாங்கத்துடன் பேச்சுவார்த்தை நடத்த வெளிப்பட்டார். தனியாருக்கு விற்பனை செய்ய திட்டமிருந்த அரசாங்கத்தின் திட்டம் ரத்து செய்யப்பட்டது.  
கோச்சபாம்பா நீர் போரில் ஆசுகார் ஒலிவெராவின் பங்கு 2008 ஆம் ஆண்டு எடுக்கப்பட்ட ஆவணப்படமான புளூ கோல்டு: வேர்ல்ட் வாட்டர் வார்சில் இடம்பெற்றுள்ளது.
# இசுடெர்னா

***இசுடெர்னா*** (*Sterna*) என்ற பேரினம் பறவைக்குடும்பமான லேரிடேயின் (நீள் சிறகு கடற்பறவை) கீழ் ஆலா பறவைகளைக் கொண்டுள்ளது. *இசுடெர்னா* என்பது பண்டைய ஆங்கிலத்தில் "ஸ்டேர்ன்" என்பதிலிருந்து பெறப்பட்டது. இது *தி சீஃபரர்* என்ற கவிதையில் தோன்றும். இதேபோன்ற சொல் ஃபிரிஷியர்களால் ஆலாக்களைக் குறிக்கப் பயன்படுத்தப்பட்டது. இது பெரும்பாலான "வெள்ளை" ஆலாக்களை உள்ளடக்கியது. ஆனால் இழைமணிகளின் டிஎன்ஏ வரன்முறையிடல் ஒப்பீடுகள் சமீபத்தில் இந்த ஏற்பாடு பாராஃபைலெடிக் என்று தீர்மானித்தன. இது கடலோரப் பகுதிகளில் உலகளவில் வழக்கமான நடுத்தர அளவிலான வெள்ளை ஆலான்களை குறிக்கப் பயன்படுத்தப்படுகிறது.
# இசுடெர்னா

## வகைப்பாடு

***இசுடெர்னா*** பேரினம் - வழக்கமான வெள்ளை ஆலாக்கள்
| பார்சுடரின் ஆலா | *இசுடெர்னா ஃபோஸ்டெரி* | வட அமெரிக்கா. |
| --- | --- | --- |
| பனி-முடி ஆலா அல்லது உடுரூடோவின் ஆலா | *இசுடெர்னா ட்ரூடாய்* | அர்ஜென்டினா, தென்கிழக்கு பிரேசில், சிலி, பராகுவே, உருகுவே |
| ஆலா | *இசுடெர்னா ஹிருண்டோ* | ஐரோப்பா, வட ஆபிரிக்கா, ஆசியா கிழக்கிலிருந்து மேற்கு சைபீரியா மற்றும் கஜகஸ்தான் மற்றும் வட அமெரிக்கா. |
| ரோசு ஆலா | *இசுடெர்னா டகல்லி* | ஐரோப்பா மற்றும் வட அமெரிக்காவின் அட்லாண்டிக் கடற்கரைகள், மற்றும் கரீபியன் மற்றும் மேற்கு ஆபிரிக்காவிற்கு தெற்கே குளிர்காலம். |
| வெள்ளை நிற ஆலா | *இசுடெர்னா ஸ்ட்ரைட்டா* | நியூசிலாந்து மற்றும் ஆஸ்திரேலியா |
| கறும்பிடரி ஆலா | *இசுடெர்னா சுமத்திரனா* | பசிபிக் மற்றும் இந்திய பெருங்கடல்களின் வெப்பமண்டல மற்றும் மிதவெப்பமண்டல பகுதிகள். |
| தென் அமெரிக்க ஆலா | *இசுடெர்னா ஹிருண்டினேசியா* | ஃபாக்லேண்ட் தீவுகள் உட்பட தெற்கு தென் அமெரிக்கா, வடக்கே பெரு (பசிபிக் கடற்கரை) மற்றும் பிரேசில் (அட்லாண்டிக் கடற்கரை) வரை உள்ளது. |
| அண்டார்டிக் ஆலா | *இசுடெர்னா விட்டட்டா* | உருகுவே, அர்ஜென்டினா, பிரேசில், சிலி, பால்க்லேண்ட் தீவுகள், ஹியர்ட் தீவு, மெக்டொனால்ட் தீவுகள், ஆஸ்திரேலியா மற்றும் நியூசிலாந்து. |
| கெர்குலன் ஆலா | *இசுடெர்னா விர்கட்டா* | கெர்குலன் தீவுகள், இளவரசர் எட்வர்ட் தீவுகள் (அதாவது இளவரசர் எட்வர்ட் மற்றும் மரியன்) மற்றும் குரோசெட் தீவுகள். |
| வடமுனை ஆலா | *இசுடெர்னா பாரடிசீயா* | ஐரோப்பா, ஆசியா மற்றும் வட அமெரிக்காவின் ஆர்க்டிக் மற்றும் துணை ஆர்க்டிக் பகுதிகள் (பிரிட்டானி மற்றும் மாசசூசெட்ஸ் வரை தெற்கே). |
| ஆற்று ஆலா | *இசுடெர்னா ஆரண்டியா* | ஈரான் கிழக்கிலிருந்து இந்திய துணைக் கண்டத்திலும், மியான்மர் முதல் தாய்லாந்து வரையிலும் உள்ள உள்நாட்டு ஆறுகள் |
| கருப்பு வயிற்று ஆலா | *இசுடெர்னா அக்குட்டிகுடா* | பாகிஸ்தான், நேபாளம், இந்தியா மற்றும் பங்களாதேஷ் ஆகியவை மியான்மரில் தனி வரம்பைக் கொண்டுள்ளன. |
| வெள்ளை கன்ன ஆலா | *இசுடெர்னா ரெப்பிரசா* | செங்கடலில், ஆப்பிரிக்காவின் கொம்பைச் சுற்றி கென்யாவிலும், பாரசீக வளைகுடாவிலும், ஈரானிய கடற்கரையிலும் பாகிஸ்தான் மற்றும் மேற்கு இந்தியா வரையிலான கடற்கரைகள். |
"பழுப்பு ஆலா”க்களுக்கு *ஓனிகோபிரியன்* பேரினத்தைக் காண்க.
# பிழிவுத் தேற்றம்

நுண்கணிதத்தில் **பிழிவுத் தேற்றம்** (*squeeze theorem*) என்பது சார்பின் எல்லை குறித்த தேற்றமாகும். இத்தேற்றம் நுண்கணிதத்திலும் பகுவியலிலும் பயன்படுத்தப்படுகிறது. இத்தேற்றத்தில், எல்லைமதிப்புகள் அறியப்பட்ட அல்லது எளிதில் கணக்கிடக்கூடிய இரு சார்புகளுடன் ஒப்பிட்டுத் தேவையான சார்பின் எல்லை கண்டுபிடிக்கப்படுகிறது. [[பை (கணித மாறிலி)|]] இன் மதிப்பைக் கணக்கிடும்போது இத்தேற்றமானது வடிவவியலாகக் கணிதவியலாளர்கள் ஆர்க்கிமிடீசு மற்றும் யூடாக்சசால் பயன்படுத்தப்பட்டது. இதன் தற்கால வடிவமானது கணிதவியலாளர் காசால் வடிவமைக்கப்பட்டது.
# பிழிவுத் தேற்றம்

## தேற்றத்தின் கூற்று

பிழிவுத் தேற்றம் முறையாகப் பின்வருமாறு வரையறுக்கப்படுகிறது.
<blockquote>
*a* ஐ எல்லைப் புள்ளியாகக் கொண்ட இடைவெளி *I*. இந்த இடைவெளியின் மீது வரையறுக்கப்பட்ட மூன்று சார்புகள் *g*, *f*, *h* ( *a* புள்ளியைத் தவிர்த்தும் வரையறுக்கப்படலாம்).  
*I* இடைவெளியில் *a* க்குச் சமமில்லாத ஒவ்வொரு *x* க்கும்
:<math>g(x) \leq f(x) \leq h(x) </math>
: <math>\lim_{x \to a} g(x) = \lim_{x \to a} h(x) = L. </math> எனில்:  
:<math>\lim_{x \to a} f(x) = L.</math>
</blockquote>  
- <math display="inline">g</math> , <math display="inline">h</math> ஆகிய இரு சார்புகளும் முறையே <math display="inline">f</math> இன் கீழ் மற்றும் மேல் வரம்புகளென அழைக்கப்படுகின்றன.
- <math display="inline">a</math> ஆனது <math display="inline">I</math> இடைவெளியின் உட்புறப் புள்ளியாகத்தான் இருக்க வேண்டுமென்பதில்லை. <math display="inline">I</math> இடைவெளியின் ஓரப்புள்ளியாக (இட/வலது ஓரப்புள்ளி) <math display="inline">a</math> இருக்குமானால் மேலுள்ள எல்லைகள் இடக்கை/வலக்கை எல்லைகளெனப்படுகின்றன.
- முடிவிலா இடைவெளிகளுக்கும் இத்தேற்றத்தின் கூற்று உண்மையாக இருக்கும்:
:<math display="inline">I=(0, \infty)</math> எனில், <math display="inline">x \rightarrow \infty</math> என எடுத்துக்கொண்டு தேற்றத்தின் கூற்று அமைகிறது.  
இத்தேற்றம் தொடர்வரிசைகளுக்கும் பொருந்தும்:  
:<math>(a_n), (c_n)</math> என்ற இரு தொடர்வரிசைகளும் <math>\ell</math> க்கு ஒருங்கும் தொடர்வரிசைகள்; <math>(b_n)</math> மற்றொரு தொடர்வரிசை என்றால் இத்தேற்றத்தின்படி:  
:<math>\forall n\geqslant N, N\in\mathbb{N}</math> மற்றும் <math>a_n\leqslant b_n\leqslant c_n</math> எனில் <math>(b_n)</math> தொடர்வரிசையும் <math>\ell</math> க்கு ஒருங்கும்.
# பிழிவுத் தேற்றம்

## தேற்றத்தின் கூற்று

### நிறுவல்

உயர் மற்றும் தாழ் எல்லைகளை எடுத்துக்கொள்ள:
:<math>L=\lim_{x \to a} g(x)\leq\liminf_{x\to a}f(x) \leq \limsup_{x\to a}f(x)\leq \lim_{x \to a}h(x)=L,</math>  
இத்தேற்றத்தை நிறுவ, <math display="inline">\epsilon > 0</math> என்ற அனைத்து மெய்யெண்களுக்கும் <math>|x - a| < \delta </math> (<math>x</math> இன் அனைத்து மதிப்புகளுக்கும்) எனில் <math>|f(x) - L| < \epsilon</math> என இருக்கக்கூடியவாறு <math>\delta > 0</math> என்றவொரு மெய்யெண் இருக்கும் என்பதை நிறுவ வேண்டும்.  
இதனையே குறியீட்டில்
: <math> \forall \epsilon > 0, \exists \delta > 0 : \forall x, |x - a | < \delta \ \Rightarrow |f(x) - L |< \epsilon.</math> எனலாம்.  
சார்பு எல்லையின் வரையறைப்படி,
: <math>\lim_{x \to a} g(x) = L </math>
:<math>\lim_{x \to a} h(x) = L </math> ஆகிய இரு முடிவுகளிலிருந்து பெறப்படுபவை:
: <math> \forall \varepsilon > 0, \exists \ \delta_1 > 0 : \forall x\ (|x - a| < \delta_1 \ \Rightarrow \ |g(x) - L |< \varepsilon).\qquad (1)</math>
: <math> \forall \varepsilon > 0, \exists \ \delta_2 > 0 : \forall x\ (|x - a | < \delta_2\ \Rightarrow \ |h(x) - L |< \varepsilon),\qquad (2)</math>  
மேலும் <math>g(x) \leq f(x) \leq h(x) </math>. எனவே
: <math>g(x) - L\leq f(x) - L\leq h(x) - L</math>  
<math>\delta:=\min\\{\delta_1,\delta_2\\}</math> எனத் தேர்வு செய்து கொள்ளலாம். இப்போது முடிவுகள் (1) , (2) இரண்டையும் பயன்படுத்திப் பெறப்படுவது:  
:<math>|x - a|<\delta</math> எனில்,  
: <math> - \varepsilon < g(x) - L\leq f(x) - L\leq h(x) - L\ < \varepsilon, </math>
: <math> - \varepsilon < f(x) - L < \varepsilon </math>,  
எனவே தேற்றம் நிறுவப்பட்டது. <math>\blacksquare</math>
# பிழிவுத் தேற்றம்

## தொடர்வரிசைக்கான தேற்றக்கூற்று

<blockquote> <math>\sum_n a_n, \sum_n c_n</math> இரண்டும் ஒருங்கும் தொடர்கள். மேலும் <math>\forall n>N, a_n\leqslant b_n \leqslant c_n </math> என்றவாறு <math>\exists N\in\mathbb{N} </math> எனில், <math>\sum_n b_n </math> தொடரும் ஒருங்கும் தொடராக இருக்கும்.</blockquote>
# பிழிவுத் தேற்றம்

## தொடர்வரிசைக்கான தேற்றக்கூற்று

### நிறுவல்

<math>\sum_n a_n, \sum_n c_n</math> இரண்டும் ஒருங்கு தொடர்கள் என்பதால் <math>\(\sum_{k=1}^n a_k\)_{n=1}^{\infty}, \(\sum_{k=1}^n c_k\)_{n=1}^{\infty} </math> ஆகிய இரண்டும் கோசித் தொடர்களாக இருக்கும்.  
இவை கோசித் தொடர்களாக இருப்பதனால் பின்வரும் இரு முடிவுகள் கிடைக்கின்றன:
: <math>\epsilon>0 </math> எனில்,
:<math>\exists N_1\in\mathbb{N} </math> such that <math> \forall n>m>N_1, \\sum_{k=1}^na_k-\sum_{k=1}^ma_k\<\epsilon \Longrightarrow \\sum_{k=m+1}^n a_k\<\epsilon \Longrightarrow -\epsilon<\sum_{k=m+1}^n a_k<\epsilon </math> (1)  
:<math>\exists N_2\in\mathbb{N} </math> such that <math>\forall n>m>N_2, \\sum_{k=1}^nc_k-\sum_{k=1}^mc_k\<\epsilon \Longrightarrow \\sum_{k=m+1}^n c_k\<\epsilon \Longrightarrow -\epsilon<\sum_{k=m+1}^n c_k<\epsilon </math> (2).  
மேலும் தேற்றத் தரவின்படி,
:<math>\exists N\in\mathbb{N} </math> <math>\forall n>N, a_n\leqslant b_n \leqslant c_n </math> என்பதால்:
<math>\exists N_3\in\mathbb{N} </math> such that <math>\forall n>N_3, a_k\leqslant b_k \leqslant c_k </math> (3).  
<math>\forall n>m>\max\{N_1,N_2,N_3\} </math> என எடுத்துக்கொண்டு (1) , (2) முடிவுகளை இணைக்கக் கிடைப்பது:  
<math>a_k\leqslant b_k\leqslant c_k \Longrightarrow \sum_{k=m+1}^n a_k \leqslant \sum_{k=m+1}^n b_k \leqslant \sum_{k=m+1}^n c_k \Longrightarrow -\epsilon< \sum_{k=m+1}^n b_k <\epsilon \Longrightarrow \\sum_{k=m+1}^n b_k\<\epsilon \Longrightarrow \\sum_{k=1}^n b_k-\sum_{k=1}^m b_k\<\epsilon </math>.  
இதிலிருந்து <math>\(\sum_{k=1}^n b_k\)_{n=1}^{\infty} </math> தொடரும் ஒரு கோசி தொடராக இருப்பதைக் காணலாம். எனவே <math>\sum_n b_n </math> ஒருங்கும் தொடராகும்.  
எனவே தேற்றம் நிறுவப்பட்டது. <math>\blacksquare</math>
# பிழிவுத் தேற்றம்

## எடுத்துக்காட்டுகள்

### எடுத்துக்காட்டு 1

: <math>\lim_{x \to 0}x^2 \sin(\tfrac{1}{x})</math>  
<math>\lim_{x\to 0}\sin(\tfrac{1}{x})</math> - இந்த எல்லைக்கு மதிப்பு கிடையாது என்பதால் எல்லைகளின பெருக்கல் விதியைப் பயன்படுத்தி (<math>\lim_{x \to a}(f(x)\cdot g(x)) =
\lim_{x \to a}f(x)\cdot \lim_{x \to a}g(x),</math>) எடுத்துக்காட்டில் தரப்பட்டுள்ள சார்பின் எல்லையைக் காண முடியாது. எனவே பிழிவுத் தேற்றம் பயன்படுத்தப்படுகிறது.  
சைன் சார்பின் வரையறைப்படி,
: <math>-1 \le \sin(\tfrac{1}{x}) \le 1. </math>
: <math> \implies -x^2 \le x^2 \sin(\tfrac{1}{x}) \le x^2 </math>  
ஆனால் <math>\lim_{x\to 0}-x^2 = \lim_{x\to 0}x^2 = 0</math>  
எனவே பிழிவுத் தேற்றத்தின்படி,
:<math>\lim_{x\to 0} x^2 \sin(\tfrac{1}{x}) = 0</math>
# பிழிவுத் தேற்றம்

## எடுத்துக்காட்டுகள்

### எடுத்துக்காட்டு 2

:<math> \lim_{x\to 0} \frac{\sin(x)}{x} =1</math>  
*x* இன் மதிப்பு 0 க்கு நெருக்கமாக இருக்கும்போது கீழுள்ள சமனிலி உண்மையாக இருக்கும்.
: <math> \cos x \leq \frac{\sin(x)}{x} \leq 1 </math> அருகிலுள்ள படத்தில் காட்டப்பட்டுள்ளதைக் கொண்டு இச்சமனிலி *x* இன் நேர்ம மதிப்புகளுக்கு உண்மையென்பதை எளிதாக வடிவவியல் முறையில் விளக்கலாம். அத்தோடு சமனிலியை *x* இன் எதிர்ம மதிப்புகளுக்கும் நீட்டிக்கலாம்.  
: <math> \lim_{x\to 0}\cos x \leq \lim_{x\to 0} \frac{\sin(x)}{x} \leq \lim_{x\to 0}1 </math>
மேலும் <math> \lim_{x\to 0} \cos(x) = 1</math> என்பதால்,
:<math> 1 \leq \lim_{x\to 0} \frac{\sin(x)}{x} \leq 1 </math>
<math> \implies \lim_{x\to 0} \frac{\sin(x)}{x} = 1 </math>
# கோகர்நாக்

**கோகர்நாக்** (*Kokernag*) ஒரு துணை மாவட்ட நகரமும் மற்றும் இந்தியாவின் ஒன்றியப் பிரதேசமான ஜம்மு-காஷ்மீரில் உள்ள அனந்த்நாக் மாவட்டத்தின் பிரெங் பள்ளத்தாக்கிலுள்ள (காஷ்மீரின் தங்கக் கிரீடம்) ஒரு பேரூராட்சியாகும். இந்த இடம் தோட்டங்கள், அழகிய நன்னீர் நீரூற்றுகள் மற்றும் ரெயின்போ திரௌட் பண்ணைகள் (மீன் பண்ணைகள்) ஆகியவற்றிற்கு பெயர் பெற்றது. இது அனந்த்நாகிலிருந்து தேசிய நெடுஞ்சாலை 244 வழியாக 25.கி.மீ. தொலைவிலுள்ளது. இது மாநில தலைநகர் ஸ்ரீநகரிலிருந்து மிகவும் பிரபலமான வார இறுதிப் பயணங்களில் ஒன்றாகும்.
# கோகர்நாக்

## சொற்பிறப்பியல்

'கோக்கர்நாக்' என்ற வார்த்தையின் சொல் சர்ச்சைக்குரியது. இதற்கு எந்தவொரு உறுதியான வரலாற்று ஆதாரமும் இல்லை. ஒரு கோட்பாடு என்னவென்றால், கோக்கர் மற்றும் நாக் என்ற இரண்டு சொற்களிலிருந்து இந்த பெயர் உருவானது. கோழிக்கான காஷ்மீரி வார்த்தையிலிருந்து 'கோக்கர்' எடுக்கப்பட்டுள்ளது, அதே நேரத்தில் நீரூற்றுகளுக்கான சமசுகிருத வார்த்தையிலிருந்து 'நாக்' எடுக்கப்பட்டுள்ளது. அடர்த்தியான மரத்தாலான மலையடிவாரத்தில் இருந்து நீரூற்றுகள் வெளியேறுகின்றன. அது கால்வாயாகப் பிரிக்கிறது, இது ஒரு கோழியின் பாதத்தை (நகம்) ஒத்திருக்கிறது, எனவே இந்தப் பெயர் வந்திருக்கலாம். இரண்டாவது கோட்பாடு என்னவென்றால், கோக்கர் என்றால் 'கோழி' என்றும், நாக் என்றால் 'நாகம்' என்றும் பொருள். மற்றொரு கோட்பாடு என்னவென்றால், கோக்கர்நாக் என்ற சொல் கோ (மலை) கான் (இருப்பு அல்லது கீழ்) நாக் (வசந்தம்) என்பதிலிருந்து உருவானது.  
கோக்கர்நாக் பிரெங் கோக்கர்நாக் என்றும் அழைக்கப்படுகிறது. இது கவிஞரும் அறிஞருமான சேக் உல் ஆலம் கொடுத்த பெயராகும். அவர் "கோக்கர்நாக் பிரெங் சூ சன்சுண்ட் பிரெங்", அதாவது "கோக்கர்நாக் காஷ்மீரின் தங்கக் கிரீடம்" என்று பொருள்.கோக்கர்நாக் பற்றி அயினி அக்பரியிலும் குறிப்பிடப்பட்டுள்ளது. அதில் கோக்கர்நாகின் நீர், பசி மற்றும் தாகம் ஆகிய இரண்டையும் பூர்த்திசெய்கிறது என்றும் இது பசியின்மைக்கு ஒரு தீர்வாகும் என்றும் குறிப்பிடப்பட்டுள்ளது.
# கணையெக்கி

ஒரு **கணையெக்கி**(Mortar) என்பது பொதுவாக ஒரு எளிய, இலகுவான, மனிதன் - காவக்கூடிய, முகவாய் தாணிக்கப்பட்ட, ஒரு சீர்குழல் (சில மாதிரிகள் ஒரு மரையிடப்பட்ட சுடுகுழல்களைப் பயன்படுத்தினாலும்) உலோகக் குழாய் அடித்தட்டுக்கு (பின்னுதைவை பரப்ப) பொருத்தப்பட்ட, ஒரு இலகுவான இருகால் மூட்டு(mount) மற்றும் ஒரு தொலைநோக்கி கொண்ட ஆயுதமாகும். அவை வெடிக்கும் எறிகணைகளை (தொழில்நுட்ப அடிப்படையில் *வெடிகுண்டுகள்* என்று அழைக்கப்படுகின்றன) உயர்-வளைந்த எறிபடையியல் எறிபாதைகளில் செலுத்துகின்றன. கணையெக்கிகள் பொதுவாக பலவிதமான கணைகளுடன் நெருங்கிய ஆதரவுக்காக நேரடியில்லா சூட்டு ஆயுதங்களாகப் பயன்படுத்தப்படுகின்றன.
# கணையெக்கி

## சொற்பிறப்பியல்

Mortar என்னும் ஆங்கிலச் சொல்லுக்கான தமிழ்ச் சொல்லான *கணையெக்கி* என்பது இரண்டு சொற்களின் - *கணை+எக்கி* - கூட்டுச்சொல்லாகும். கணையெக்கியானது எறிகணைகளை எக்கி ஏவும் ஆற்றல் வாய்ந்தது. ஆதலால் 'எறிகணை' என்னும் சொல்லில் உள்ள 'கணை' என்னும் விகுதியையும் 'எக்குதல்' என்னும் சொல்லின் எக்கு என்னும் வினைவடிவினை எடுத்து அதனை *இ* விகுதியோடு புணர்த்தி எக்கி என்றாக்கி இரு சொற்களும் புணர்க்கப்பட்டுள்ளது. எக்குதல் என்னும் சொல்லுக்கு *மேலே செல்ல வீசுதல்; உள்ளிழுத்தல்; தாக்கி ஊடுருவுதல்* ஆகிய பொருட்கள் உள்ளன. இவை Mortar செய்யும் அத்தினை காரியத்தினையும் குறிக்கிறது. அதாவது கணையெக்கி என்னும் ஆய்தமானது எறியங்களை உயரத்திற்கு செலுத்துவதில்லை; மாறாக மிக குறுகிய தொலைவிற்கு மட்டுமே செலுத்துகிறது (கூடியது 4.5கி.மீ). மேலும் அது மனித வலு இல்லாமல் தானகவே *எக்கி* எறியத்தினை செலுத்துகிறது. அந்த எறிகணையனது எதனையும் தாக்கி ஊடறுத்துச் செல்லும் வலிமை வாய்ந்தது. ஆகவேதான் இச்சொல்லானது mortar என்னும் ஆங்கிலச் சொல்லுக்கான தமிழ்ச்சொல்லாக வழங்கப்படுகிறது.
# கணையெக்கி

## புத்தியல்

### வடிவமைப்பு

வீரர்களால் சுடப்படுகிறது]]
பெரும்பாலான நவீன கணையெக்கி முறைமைகள் நான்கு முக்கிய கூறுகளைக் கொண்டிருக்கின்றன: ஒரு சுடுகுழல், ஒரு அடித்தட்டு, ஒரு இருகால் மற்றும் தொலைநோக்கி. புத்தியல் கணையெக்கிகள் பொதுவாக 60 மிமீ (2.36 அங்குலம்) முதல் 120 மிமீ (4.72 அங்குலம்) வரையிலான குழல்விட்டம் கொண்டவையாக இருக்கும். இருப்பினும், பெரிய மற்றும் சிறிய புத்தியல் கணையெக்கி என்பது ஒரு முகவாய் தாணிக்கப்பட்ட ஆயுதம் மற்றும் இயங்குவதற்கு மிகவும் எளிமையானது ஆகும். இது ஒரு குழாயைக் கொண்டுள்ளது, அதில் சூட்டாளர்கள் ஒரு கணையெக்கி சுற்றை உள்விடுகிறார்கள். சுற்று குழாயின் அடியினை அடையும் போது அது அங்குள்ள நிலையான சுடுதல் முள்<nowiki/>ளினை இடிக்கும். குழாய் பொதுவாக தரையில் 45 முதல் 85 டிகிரி கோணத்தில் அமைக்கப்படுகிறது, அதிக கோணம் குறுகிய கிடைமட்ட எறிபாதையை உருவாக்குகிறது. சில கணையெக்கிகள் நகரும் சுடுதல் முளினைக் கொண்டிருக்கின்றன, இது ஒரு பற்றுவடம் அல்லது விசைவில் பொறிமுறையால் இயக்கப்படுகிறது.
# கணையெக்கி

## புத்தியல்

### கணைகள்

கணையெக்கிகளுக்கான கணைககள் பொதுவாக இரண்டு முக்கிய வகைகளில் வருகின்றன: தூவி-நிலைப்படுத்தப்பட்டது(fin-stabilized) & சுழல்-நிலைப்படுத்தப்பட்டது(spin-stabilized). சில கணையெக்கி சுற்றுகள் எந்த மிகுதிப்படுத்திய எறிகணையும் இல்லாமல் சுடப்படலாம், எ.கா., 81 மிமீ எல் 16 கணையெக்கி.
**|81 மிமீ எல் 16 கணையெக்கிக்கான தரவு**  
| முதன்மை | 73&nbsp;m/s | 180–520 மீ |  |
| --- | --- | --- | --- |
| எறிகணை 1 | 110&nbsp;m/s | 390–1,120 மீ |  |
| எறிகணை 2 | 137&nbsp;m/s | 580–1,710 மீ |  |
| எறிகணை 3 | 162&nbsp;m/s | 780–2,265 மீ |  |
| எறிகணை 4 | 195&nbsp;m/s | 1,070–3,080 மீ |  |
| எறிகணை 5 | 224&nbsp;m/s | 1,340–3,850 மீ |  |
| எறிகணை 6 | 250&nbsp;m/s | 1,700–4,680 மீ | } |
# சஞ்சீவ் துராந்தர்

**சஞ்சீவ் துராந்தர்** (*Sanjeev Dhurandhar*) இந்தியாவின் மகாராட்டிர மாநிலத்திலுள்ள புனே நகரில் அமைந்துள்ள பல்கலைக்கழகங்களுக்கான வானியல், வானியற்பியல் மையத்தில் பேராசிரியராகப் பணிபுரிகிறார். இவரது ஆராய்ச்சி ஆர்வம் ஈர்ப்பு அலைகளைக் கண்டறிதல் மற்றும் கவனித்தல் பிரிவுகளாகும். ஈர்ப்பு அலைகளை கண்டறிய பங்களித்த இந்திய அணியின் ஓர் அங்கத்தினராக துராந்தர் இருந்தார். இண்டிகோ கூட்டமைப்பு மன்றத்தின் அறிவியல் ஆலோசகராகவும் இவர் உள்ளார்.  
அறிவியல் மற்றும் தொழில்நுட்பத்தில் சிறந்து விளங்குபவர்களுக்கான எச் கே பிரோதியா விருது 2016 ஆம் ஆண்டு துராந்தருக்கு வழங்கப்பட்டது.  
2020 ஆம் ஆண்டு இயற்பியல் துறையில் இவரது பங்களிப்புகளை சிறப்பிக்கும் விதமாக அமெரிக்க இயற்பியல் கழகத்தின் உறுப்பினராகத் துராந்தர் தேர்ந்தெடுக்கப்பட்டுள்ளார். இந்தியாவில் பணிபுரியும் விஞ்ஞானிகளுக்கு அரிதாக இத்தகைய சிறப்பு கிடைக்கிறது.
# சஞ்சீவ் துராந்தர்

## இவற்றையும் காண்க

- லைகோ
- ஜயந்த் நாரளீக்கர்
# இந்தியாவில் காணப்படும் பட்டாம்பூச்சிகளின் பட்டியல்

இந்தியாவில் மிகவும் மாறுபட்ட நிலப்பரப்பு, காலநிலை மற்றும் தாவரங்கள் உள்ளன. இவை வெப்ப குளிர், பாலைவனம் மற்றும் காடு, தாழ்வான சமவெளி மற்றும் மிக உயர்ந்த மலைகள், வறட்சி மற்றும் ஈரப்பதம், தீவுகள் மற்றும் கண்ட பகுதிகள், பரவலாக மாறுபடும் தாவரங்கள் மற்றும் வரையறுக்கப்பட்ட பருவங்களை உள்ளடக்கியது. இந்தோமலயன் உயிர் புவியியல் மண்டலத்தின் பெரும்பகுதியை இந்தியாவினை உள்ளடக்கியது. பல மலர் மற்றும் விலங்குகள் மலாயன் உறவுகளைக் காட்டுகின்றன. சில உயிரலகு இந்தியப் பகுதிகளுக்கே உரித்தானவை மற்றும் தனித்துவமானவை. மேலும் உலகின் பல்லுயிர் செறிவு இடங்கள் மூன்று இந்தியாவில் காணப்படுகிறது. இவை: மேற்குத் தொடர்ச்சி மலை, இமயமலையின் கிழக்குப் பகுதிகள், மற்றும் இந்தியா மற்றும் மியான்மரின் எல்லையில் உள்ள மலைப்பாங்கான பகுதிகள். இவை ஒவ்வொன்றிலும் இப்பகுதிக்கே உரித்தான ஏராளமான அகணிய உயிரிகளைக் கொண்டுள்ளன. இதன்படி, இந்தியாவின் மாறுபட்ட விலங்கினங்களில் ஏராளமான பட்டாம்பூச்சி மற்றும் அந்துப்பூச்சிகளும் அடங்கும். பிரிகேடியர் வில்லியம் ஹாரி எவன்ஸ் இலங்கை மற்றும் மியான்மர் உள்ளிட்ட பிரித்தானிய இந்தியாவிலிருந்து சுமார் 1439 வகையான பட்டாம்பூச்சிகளைப் பதிவு செய்தார். **இந்தியாவில் காணப்படும் பட்டாம்பூச்சிகளின் பட்டியல்** (*List of butterflies of India*) கீழே கொடுக்கப்பட்டுள்ளது. இதில் 1318 சிற்றினங்கள் 6 குடும்பத்தின் கீழ் வகைப்படுத்தப்பட்டுள்ளன.
# இந்தியாவில் காணப்படும் பட்டாம்பூச்சிகளின் பட்டியல்

## குடும்ப பட்டியல்கள்

பட்டாம்பூச்சிகளின் ஆறு குடும்பங்கள் இந்தியாவில் இருப்பதாகலக் குறிப்பிடப்படுகின்றன. வகைப்பாட்டியலில் ஏற்பட்ட முன்னேற்றங்கள் மற்றும் நிகழ்வு மற்றும் பரவல் தொடர்பான தரவு சேகரிப்பின் விளைவாக ஒரு குடும்பத்திற்கு மேற்கோள் காட்டப்பட்ட எண்ணிக்கைகள் கீழே கொடுக்கப்பட்டுள்ளன.  
- பாபிலியோனிடே - அழகிகள் (84 சிற்றினங்கள்)
- ஹெசுபெரிடே - தாவிகள் (துள்ளிகள்) (277 சிற்றினங்கள்)
- கோலியாடினே (22 சிற்றினங்கள்)
- பைர்கினே (69 சிற்றினங்கள்)
- ஹெஸ்பெரினே (133 சிற்றினங்கள்)
- ஹெட்டோரோப்டெரினா (1 சிற்றினம்)
- பியரிடே - வெள்ளையன்கள், புல்வெளியான்கள், நுனிச் சிறகன்கள் (81 சிற்றினங்கள்)
- ரியோடினிடே - குத்துக்கள் & நீதிபதிகள் (16 சிற்றினங்கள்)
- லைகேனிடே - நீலன்கள் (318 சிற்றினங்கள்)
- நிம்பலிடே - வரியன்கள்-சிறகன்கள்-வசீகரன்கள் (439 சிற்றினங்கள்)
- டானைனே (26 சிற்றினங்கள்)
- மார்பினே (20 சிற்றினங்கள்)
- சத்திரினே (176 சிற்றினங்கள்)
- லிமெனிடிடினே (99 சிற்றினங்கள்)
- லிபிதீனே (3 சிற்றினங்கள்)
- சரக்ஸினே (16 சிற்றினங்கள்)
- கலினஜினே (3 சிற்றினங்கள்)
- ஹெலிகோனினே (27 சிற்றினங்கள்)
- சிரெஸ்டினே (10 சிற்றினங்கள்)
- சூடர்கோலினா (1 சிற்றினம்)
- பிபிலிடினே (4 சிற்றினங்கள்)
- அபாதுரினே (17 சிற்றினங்கள்)
- நிம்பலினே (37 சிற்றினங்கள்)
# இந்தியாவில் காணப்படும் பட்டாம்பூச்சிகளின் பட்டியல்

## மாநில பட்டியல்

இந்தியாவில் 29 மாநிலங்களும் 7 ஒன்றிய பிரதேசங்களும் உள்ளன. ஒவ்வொரு மாநிலத்துக்கும் பட்டாம்பூச்சிகளின் பட்டியலைக் கீழே உள்ள குறியீட்டைப் பயன்படுத்திக் காணலாம்:  
**மாநிலங்கள்**  
- ஆந்திரா
- அருணாச்சல பிரதேசம்
- அசாம்
- பீகார்
சத்தீஸ்கர்
கோவா
குஜராத்
ஹரியானா
- இமாச்சல பிரதேசம்
- சம்மு காசுமீர்
- ஜார்க்கண்ட்
- கர்நாடகா
- கேரளா
- மத்தியப் பிரதேசம்
- மகாராஷ்டிரா
- மணிப்பூர்
- மேகாலயா
- மிசோரம்
- நாகாலாந்து
- ஒடிசா
- பஞ்சாப்
- ராஜஸ்தான்
- சிக்கிம்
- தமிழ்நாடு
- தெலுங்கானா
- திரிபுரா
- உத்தரப்பிரதேசம்
- உத்தரகண்ட்
- மேற்கு வங்கம்  
**யூனியன் பிரதேசங்கள்** :  
- அந்தமான் மற்றும் நிக்கோபார் தீவுகள்
- சண்டிகர்
- தாத்ரா மற்றும் நகர் அவேலி
- தமன் மற்றும் டியு
- லட்சத்தீவு
- டெல்லி
- பாண்டிச்சேரி
# சோபியா ரோமன்சுகாயா

**சோபியா ரோமன்சுகாயா** (*Sofia Romanskaya*) ஓர் உருசிய வானியல் அறிஞராவார். இந்த துறையில் குறிப்பிடத்தக்க பங்காற்றிய முதல் உருசிய பெண்களில் இவரும் ஒருவராகக் கருதப்படுகிறார். சோபியா 1886 ஆம் ஆண்டு முதல் 1969 ஆம் ஆண்டு காலப் பகுதியில் வாழ்ந்தார்.
# சோபியா ரோமன்சுகாயா

## வாழ்க்கைக் குறிப்பு

சோபியா வாசிலீவ்னா வோரோசிலோவா-ரோமன்சுகாயா என்றும் அழைக்கப்படும் இவர் செயின்ட் பீட்டர்சுபர்க் நகரில் பிறந்தார். உருசியப் பேரரசின் ஒரு முக்கியமான பெண்கள் கல்வி நிறுவனமான பெசுடுசேவ் நிறுவனத்தில் படித்துப் பட்டம் பெற்றார். 1908 ஆம் ஆண்டு முதல் 1959 ஆம் ஆண்டு வரை புல்கோவோ வான் ஆய்வகத்தில் பணியாற்றினார். இங்கு பணிபுரியும்போது துருவ இயக்கம் குறித்த தனது ஆய்வுகளில் 20,000 எண்ணிக்கைக்கும் மேற்பட்ட அட்சரேகை அவதானிப்புகளை மேற்கொண்டார். அனைத்துலக வானியல் ஒன்றியத்தில் உறுப்பினராக இருந்த சோபியா 1958 ஆம் ஆண்டு மாசுகோவில் நடந்த பொதுச் சபையில் கலந்து கொண்டார்.
1936 ஆம் ஆண்டில் கிரிகோரி நியூச்மின் கண்டுபிடித்த சிறுகோளுக்கு (3761) ரோமன்சுகாயா என்று ரோமன்சுகாயாவின் பெயர் சூட்டப்பட்டுள்ளது. வெள்ளி கோளில் இருக்கும் ஒரு கிண்ணக்குழிக்கும் இவருடைய பெயர் வைக்கப்பட்டுள்ளது.
# ப. சபாநாயகம்

**ப. சபாநாயகம்** (*P . Sabanayagam*, 7 சூன் 1922 – 22 சூன் 2023) இந்தியாவின் தமிழ்நாட்டைச் சேர்ந்தவர். 1945-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# ப. சபாநாயகம்

## அரசுப் பணிகள்

1945 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த இ.பி.ராயப்பாவின் பணி இடமாற்றத்திற்கு பின்னர், தமிழகத்தின் 18-வது தலைமைச் செயலாளராக 7 ஏப்ரல் 1971 அன்று பொறுப்பேற்றார். 1976-ம் ஆண்டு நவம்பர் 3-ம் தேதி பணி ஓய்வு பெற்றார்.
# டி. வி. அந்தோணி

**டி. வி. அந்தோணி** (*T. V. Antony*) என்பவர் ஓர் இந்திய ஆட்சிப் பணி அதிகாரி ஆவார். 1956-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# டி. வி. அந்தோணி

## அரசுப் பணிகள்

1956 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.மதுரை, திருநெல்வேலி, தஞ்சாவூர் ஆகிய மாவட்டங்களின் ஆட்சியராக பணியாற்றியுள்ளார்.1973-ம் ஆண்டில் சென்னை மாநகராட்சியின் சிறப்பு அதிகாரியாக நியமிக்கப்பட்டார். 1981 மற்றும் 1985 ஆகிய ஆண்டுகளில் தமிழக தலைமைச் செயலாளராக இருந்தார். 1991ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார். அவர் பணியில் இருந்த சமயத்தில் குடும்ப கட்டுப்பாடு திட்டத்தை திறன்பட செயல்படுத்தினார். 2004 ஆம்
ஆண்டிற்கான பத்ம பூசண் விருதும் பெற்றுள்ளார். அவரது தந்தை டி.ஏ.வா்கீஸ், தமிழக தலைமைச் செயலாளராக இருந்தவா் என்பது குறிப்பிடத்தக்கது.
# மலேசியாவின் காலக்கோடு

மலேசியாவிலும் அதன் மாநிலங்களிலும் நடைபெற்ற மிக முக்கியமான நிகழ்ச்சிகள்; இயற்றப்பட்ட மிக முக்கியமான சட்டங்கள்; மலேசிய நிலப்பகுதிகளில் ஏற்பட்ட மிக முக்கியமான மாற்றங்கள்; மலேசிய அரசியலில் ஏற்பட்ட மிக முக்கியமான நிகழ்வுகள்; இவற்றை உள்ளடக்கிய ஒரு காலவரிசை அல்லது காலக்கோடு.
# மலேசியாவின் காலக்கோடு

## 2-ஆம் நூற்றாண்டு

| 200 | பண்டைய இலங்காசுகம் |
| --- | --- |
| பண்டைய கங்கா நகரம் | } |
# மலேசியாவின் காலக்கோடு

## 4-ஆம் நூற்றாண்டு

| 400 | கெடா துவா நாகரிகத்தின் தோற்றம். சுங்கை மாஸ் பகுதி மக்கள் வெளிநாட்டு வர்த்தகர்களுடன் வர்த்தகம் நடத்தினார்கள். நாகரிகத்தின் மையங்களாக சுங்கை மாஸ் மற்றும் பூஜாங் பள்ளத்தாக்கு பகுதிகள் விளங்கின. |
| --- | --- |
| கங்கா நகரம் ஒரு துறைமுகமாக விளங்கியது. தங்கம், ஈயம் போன்ற கனிவளங்கள் வர்த்தகம் செய்யப்பட்டன. | } |
# மலேசியாவின் காலக்கோடு

## 7-ஆம் நூற்றாண்டு

| 630 | இந்து பேரரசு; மலாய் பேரரசு. பாரசீகத்தைச் சேர்ந்த மகாராஜா தர்பார் ராஜா என்பவரால் கெடா பேரரசு தோற்றுவிக்கப்பட்டது. |
| --- | --- |
| 671 | சீனத் துறவி ஐ சிங் *(I Ching)*, சீனாவில் இருந்து இந்தியாவுக்குச் செல்லும் வழியில் கெடா பேரரசு மற்றும் ஸ்ரீ விஜயப் பேரரசுகளைப் பார்வையிட்டார். |
| 682 | சீனத் துறவி ஐ சிங் *(I Ching)*, இந்தியாவில் இருந்து சீனாவுக்குச் செல்லும் வழியில் மீண்டும் கெடா பேரரசு மற்றும் ஸ்ரீ விஜயப் பேரரசுகளைப் பார்வையிட்டார். |
| 700 | தீபகற்ப மலேசியா பௌத்த சமயத்தின் சாரலில் இருந்தது. ஸ்ரீ விஜயப் பேரரசின் ஆளுமை. |
| சரவாக் சந்துபோங் மலையின் *(Mount Santubong)* அடிவாரத்தில், சரவாக் ஆற்றின் அருகில் டத்து மெர்பாத்தி *(Datu Merpati)* என்பவரால் சாவக பேரரசு *(Sawaku Kingdom)* தோற்றுவிக்கப்பட்டது. அதே காலக் கட்டத்தில் சாமாடோங் பேரரசு *(Samadong Kingdom)* சரவாக் சமராஹான் *(Samarahan)* பகுதியில் தோற்றுவிக்கப்பட்டது. | } |
# மலேசியாவின் காலக்கோடு

## 8-ஆம் நூற்றாண்டு

| 750 | ஸ்ரீ விஜயப் பேரரசு இலங்காசுகத்தைத் தாக்கிக் கைப்பற்றிக் கொண்டது. |  |
| --- | --- | --- |
| 775 | ஸ்ரீ விஜயப் பேரரசின் பேரரசர் இலங்காசுகத்தின் இளவரசியைத் திருமணம் செய்து கொண்டார். லிகோர் *(Ligor)* எனும் இடத்தைத் தன் தலைநகரமாக மாற்றிக் கொண்டார். | } |
# மலேசியாவின் காலக்கோடு

## 9-ஆம் நூற்றாண்டு

| 850 | கங்கா நகரம் ஸ்ரீ விஜய பேரரசின் தாக்குதலை எதிர்த்து தன் ஆளுமையைத் தற்காத்துக் கொண்டது. |  |
| --- | --- | --- |
| 890 | கோத்தா கெலாங்கி பேரரசு கங்கா நகரத்தைத் தாக்கியது. கோத்தா கெலாங்கியின் மாமன்னர் பாலபுத்திரர் *(Bolaputra)* கங்கா நகரத்தின் இளவரசியைத் திருமணம் செய்து கொண்டதும் பிரச்சினை சுமுகமானது. | } |
# மலேசியாவின் காலக்கோடு

## 11-ஆம் நூற்றாண்டு

| 1025 | தென்னிந்தியாவில் இருந்து படையெடுத்து வந்த இராஜேந்திர சோழன் கடாரத்தைத் தாக்கினார். இதனால் [[கெடா துவா; கங்கா நகரம் ஆகிய அரசுகளின் வணிகம் பெரிதும் பாதிப்பு அடைந்தது. |  |
| --- | --- | --- |
| 1100 | சுங்கை ரெத்துஸ் *(Sungai Retus)* எனும் இடத்தில் துகாவ் *(Tugau)* என்பவரால் மெலானோ அரசு *(Melano Kingdom)* தோற்றுவிக்கப்பட்டது. | } |
# மலேசியாவின் காலக்கோடு

## 12-ஆம் நூற்றாண்டு

| 1136 | பிரா ஓங் மகாவங்சன் *(Phra Ong Mahawangsa)* இஸ்லாம் மதத்திற்கு மாறினார். கெடா சுல்தானகத்தைத் தோற்றுவித்தார். தன் பெயரை சுல்தான் முசபர் ஷா *(Sultan Mudzafar Shah I)* என்று மாற்றிக் கொண்டார். இதன் மூலம் இந்து மத நடைமுறை ஒரு முடிவுக்கு வந்தது. | } |
| --- | --- | --- |
# மலேசியாவின் காலக்கோடு

## 13-ஆம் நூற்றாண்டு

| 1260 | சுமத்திராவில் இருந்து மினாங்கபாவு மக்கள் மலாயா தீபகற்பத்திற்குள் வந்தனர் |  |
| --- | --- | --- |
| 1280 | சயாமிய சுகோத்தாய் அரசு *(Sukhothai Kingdom)* தீபகற்ப மலேசியாவின் வடக்குப் பகுதியை ஆக்கிரமித்தது. மாமன்னர் ஸ்ரீ தர்மராஜா *(Sri Dharmaraja)* என்பவரின் நக்கோன் சி தாமரட் அரசு *(Nakhon Si Thammarat Kingdom)*, சயாமிய சுகோத்தாய் அரசின் அடிமை நாடானது. |  |
| 1299 | நீல உத்தமன் என்பவர் சிங்கப்பூர் சிற்றரசைத் தோற்றுவித்தார். | } |
# மலேசியாவின் காலக்கோடு

## 14-ஆம் நூற்றாண்டு

| 1303 | இஸ்லாம் மதம் திரங்கானு மாநிலத்தில் பரவியது. இது கோலா பெராங் எனும் இடத்தில் கண்டுபிடிக்கப்பட்ட கல்வெட்டின் *(Terengganu Inscription Stone)* மூலமாக நிரூபிக்கப்பட்டு உள்ளது. இது மலாய் உலகில், ஜாவி எழுத்துக்களின் தொடக்கக் காலச் சான்றாகும். |  |
| --- | --- | --- |
| 1330 | சீனப் பயணி வாங் தயான் *(Wang Dayuan)* சிங்கப்பூருக்குப் பயணம். சிங்கப்பூரைச் சயாம் தாக்கியதைப் பதிவு செய்து உள்ளார். இதை லாங் யா மென் *(Long Ya Men)* மற்றும் பான் ஜூ *(Ban Zu)* எனும் சீனப் பயணிகளும் பதிவு செய்து உறுதிப்படுத்தி உள்ளனர். |  |
| 1360 | இந்து மதம்; பௌத்த மதம் சார்ந்த மஜபாகித் பேரரசு *(Kingdom of Majapahit)* ,சிங்கப்பூர் அரசைத் *(Kingdom of Singapura)* தாக்கித் தோற்கடித்தது. |  |
| 1362 | பாடாங் *(Badang)* எனும் புகழ்பெற்ற ஒரு மலாய்த் தலைவர் சிங்கப்பூரின் தலைவராகத் தேர்ந்தெடுக்கப்பட்டார் |  |
| 1363 | புருணை சுல்தான் சிங்கப்பூர் இளவரசியைத் திருமணம் செய்து கொண்டு இஸ்லாமிற்கு மதம் மாறியதால் புருணை சுல்தானகம் தோற்றுவிக்கப்பட்டது. |  |
| 1398 | சிங்கப்பூர் சிற்றரசின் கடைசி ராஜாவான பரமேசுவரா, சிங்கப்பூரில் இருந்து வெளியேறினார். | } |
# மலேசியாவின் காலக்கோடு

## 15-ஆம் நூற்றாண்டு

| 1400 | மலாக்கா சுல்தானகம் பரமேசுவரா, சிங்கப்பூர் இராச்சியத்தின் *(Kingdom of Singapura)* கடைசி மன்னரால் நிறுவப்பட்டது. |
| --- | --- |
| 1403 | சீனத் தளபதி சென் செங் (மிங் வம்சம்) *(Chen Cheng - Ming Dynasty)* மலாக்காவை அடைந்து சீனாவின் மிங் அரச வம்சாவளிக்கும் மலாக்கா அரசுக்கும் இடையே தூதரக உறவுகளை ஏற்படுத்தினார். |
| முதல் மலாய் - சீன அகராதி சீன எழுத்துகளில் எழுதப்பட்டது. மலாக்காவில் பயன்படுத்தப்படும் வர்த்தகம் தொடர்பாக 500 சொற்களைக் கொண்டது. |  |
| 1409 | சீனத் தளபதி செங் ஹோ *(Cheng Ho)* மலாக்காவை அடைந்தார். சீனா - மலாக்கா அரசுகளுக்கு இடையே தூதரக உறவுகளை வலுப்படுத்தினார். |
| 1414 | [மலாக்கா அரசு சுமத்திரா பாசாய் *(Samudera Pasai)* அரசுடன் தூதரக உறவுகளை ஏற்படுத்திக் கொண்டது. பரமேஸ்வரா பாசாய் இளவரசியைத் திருமணம் செய்து கொண்டார். |
| 1444 | மலாக்காவின் புகழ்பெற்ற பழங்கதை சார்ந்த தளபதி *(Legendary Laksamana)* ஹங் துவா, *(Hang Tuah)* மலாக்காவில் பிறந்தார். |
| 1445 | துன் பேராக் மலாக்கா இராணுவத்தை வழிநடத்தி சயாமியர்களை மூவார் எனும் இடத்தில் தோற்கடித்தார். |
| 1450 | சாரிப் உல் ஹசீம் *(Sharif ul-Hashim)* என்பவர் மலாக்காவில் இருந்து சூலு தீவிற்குச் சென்றார். சூலு அரசரின் மகளைத் திருமணம் செய்து கொண்டார். சூலு சுல்தானகத்தை *(Sultanate of Sulu)* உருவாக்கினார். |
| 1451 | மலாக்கா அரசு தென்கிழக்காசியாவில் இஸ்லாம் மதத்தின் மையத் தளமாக விளங்கியது. |
| 1456 | துன் பேராக் மீண்டும் மலாக்கா இராணுவத்தை வழிநடத்தி சயாமியர்களைப் பத்து பகாட் எனும் இடத்தில் தோற்கடித்தார். அவர் மலாக்காவின் பெண்டாஹாராவாகப் பதவி உயர்வு பெற்றார். |
| 1459 | சீனாவின் மிங் பேரரசர் தனது மகள் ஹாங் லி போவையும் *(Hang Li Po)* மற்றும் 500 விசுவாசிகளையும் மலாக்காவின் சுல்தான் மன்சூர் ஷாவிற்குப் *(Sultan Mansur Shah)* பரிசாக அனுப்பி வைத்தார். மலாக்காவில் வாழ்ந்த சீனர்களுக்காகப் புக்கிட் சீனா *(Bukit Cina)* எனும் குடியேற்றப் பகுதியைச் சுல்தான் மன்சூர் ஷா நிறுவினார். |
| 1463 | ஜப்பானைச் சேர்ந்த ரியூக்யூ அரசுடன் *(Ryukyu Kingdom)* மலாக்கா சுல்தானகம் தூதரக உறவுகளை ஏற்படுத்திக் கொண்டது. |
| 1470 | முதலமைச்சர் துன் பெசார் *(Tun Besar)* (முன்னர் மலாக்காவின் முதலைமைச்சராக இருந்த துன் பேராக்கின் மகன்), மலாக்கா இளவரசரின் தலைப்பாகையைத் *(Tengkolok)* தவறுதலாக இடம் மாற்றி வைத்த குற்றத்திற்காகக் கொலை செய்யப்பட்டார். |
| மலாக்கா ராஜா முகமட் *(Muhammad Shah of Pahang)* பகாங்கிற்கு நாடு கடத்தப் பட்டார். அங்கே அவர் பகாங் சுல்தானகத்தைத் தோற்றுவித்தார். | } |
# கே. ஏ. நம்பியார்

**கே. ஏ. நம்பியார்** (*K. A. Nambiar*) இந்தியாவின் கேரளா மாநிலத்தை சேர்ந்தவர். 1961-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# கே. ஏ. நம்பியார்

## அரசுப் பணிகள்

1961 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழகத்தின் 31-வது தலைமைச் செயலாளராக 1996 முதல் 2001 வரை பணியாற்றினார்.
# பர்ஸில் கணவாய்

**பர்ஸில் கணவாய்** (Burzil Pass) (உயரம்: 4,100 மீ (13,500 அடி) ) என்பது வடக்கு பாக்கித்தானில் உள்ள ஒரு பழங்கால கணவாய் ஆகும். இது சிறிநகர் மற்றும் கில்கித்-பல்திஸ்தான் இடையேயான வரலாற்று கேரவன் பாதையின் ஒரு பகுதியாகும்.வடக்கு நிலங்கள், ஆசாத் காஷ்மீர் ஆகியவற்றுக்கு இடையேயான நிர்வாகக் கோட்டிலிருந்து சுமார் 5 கி.மீ வடக்கே இந்தக் கணவாய் அமைந்துள்ளது. மேலும் கட்டுப்பாட்டுக் கோட்டுக்கு வடக்கே சுமார் 30 கி.மீ தூரத்தில் உள்ளது. இது காஷ்மீரில் இந்தியாவிற்கும் பாக்கித்தானுக்கும் நடைமுறைப்படி எல்லையாக செயல்படுகிறது. இப்பகுதி இப்போது காஷ்மீர் மோதல் பிரதேசமாகவும், பிரிக்கப்பட்டதாகவும் இருப்பதால், பர்ஸில் பாதையின் சில முக்கிய பிரிவுகளை ( ஜம்மு காஷ்மீர் இராச்சியம்) பாக்கித்தான் மூடியுள்ளது. இந்த கணவாய்,கோடைகாலத்தில் பசுமையான ஆல்பைன் புல் தாவரங்களால் மூடப்பட்டுள்ளது. ஆஸ்டர் ஆறு கணவாயின் மேற்கு சரிவுகளிலிருந்து உருவாகிறது.
# பர்ஸில் கணவாய்

## முக்கியத்துவம்

இது, கில்கித்தை சிறிநகர் மற்றும் ஸ்கர்டுடன் தியோசாய் பீடபூமி வழியாக இணைக்கும் மிகப் பழமையான பாதையாகும். பண்டைய காலத்தில் பயணிகள் குதிரையில் ஏறி இந்த வழியாக கணவாயை அதிகளவில் கடந்து சென்றதாக நம்பப்படுகிறது. 20 ஆம் நூற்றாண்டின் தொடக்கத்தில், கணவாயின் முகப்பில் ஒரு கட்டிடம் அமைந்திருந்தது. அங்கு விரைதூதர் சேவையாளர்கள் பிரித்தானிய இந்தியாவிலிருந்து சீனாவிற்கு அஞ்சல் மற்றும் செய்திகளை வழங்கினர்.
# பர்ஸில் கணவாய்

## அணுகல்

கில்கித் நகரம் சிறீநகரிலிருந்து சுமார் 367 கி.மீ. (228 மைல்) தொலைவில் உள்ளது. ஆஸ்தோரிலிருந்து கணவாய் வழியாக செல்லும் பாதை பின்வரும் முக்கிய புள்ளிகளைக் கடந்து செல்கிறது: கோரிகோட், ஆஸ்தோ ஆற்றுப் பாலம், மைக்கால் மலைகள், தாட் கிட்ரான், மற்றும் சிலம் சவுக்கி.
# பர்ஸில் கணவாய்

## புத்தகங்களில் கணவாய்

- ஆய்வாளர் வில்லியம் டக்ளஸ் பர்டன் தனது *லுக் டு தி வைல்டர்னஸ்* என்ற புத்தகத்தின் "சாவேஜ் அபாதாபூர்" என்ற அத்தியாயத்தில் கணவாயைக் கடப்பதை விவரிக்கிறார்.
# பர்ஸில் கணவாய்

## இதனையும் காண்க

- வடக்கு நிலங்கள்
- பல்திஸ்தான்
# மை ஆக்டோபஸ் டீச்சர்

**மை ஆக்டோபஸ் டீச்சர்** என்பது 2020 ஆண்டு நெட்ஃபிக்ஸ் ஓடிடி தளத்தில் வெளியான பிரத்யேக ஆவணப்படம் ஆகும். இதை பிப்பா எர்லிச் மற்றும் ஜேம்ஸ் ரீட் ஆகியோர் இயக்கியுள்ளனர். இது திரைப்பட படைப்பாளியான கிரேக் ஃபாஸ்டருக்கும் தென்னாப்பிரிக்க ஆழ்கடல் பகுதியில் கடற்பூண்டு செழித்த பகுதியில் காணப்பட்ட ஒரு ஆக்டோபசுடனான ஓராண்டுகால உறவையும் அதன் வாழ்வையும் ஆவணப்படுத்துகிறது. 93 வது அகாதமி விருதுகளில், இது சிறந்த ஆவணப்படத்திற்கான விருதை வென்றது.
# மை ஆக்டோபஸ் டீச்சர்

## சுருக்கம்

2010 ஆம் ஆண்டில், தென்னாப்பிரிக்காவின் கேப் டவுனுக்கு அருகிலுள்ள பால்ஸ் விரிகுடாவில் ஒரு தொலைதூர இடத்தில் நீருக்கடியில் கடற்பூண்டு செழித்த கடல் பகுதியில் பாஸ்டர் குதித்து உள்நீச்சல் அடிக்கத் தொடங்குவதை படம் காட்டுகிறது. இந்த இடம் கேப் மூவலந்தீவில் சைமன் டவுனுக்கு அருகில் உள்ளது. இது அட்லாண்டிக் பெருங்கடலின் பெங்குலா குளிர் பெருங்கடல் நீரோட்டத்துக்கு உட்பட்ட பகுதியாகும்.  
அவர் தனது அனுபவங்களை ஆவணப்படுத்தத் தொடங்குகிறார். காலப்போக்கில், ஒரு துடிதுடிப்பான இளம் ஆக்டோபசை சந்தித்தார், அது அவரது கவனத்தை ஈர்த்தது. ஒரு ஆண்டுக்கு ஒவ்வொரு நாளும் அந்த பெண் ஆக்டோபசின் அசைவுகளைக் கண்காணிக்கும் விதமாக, அதைப் பார்க்க அவர் முடிவு செய்கிறார். அது அவருடன் ஒரு பிணைப்பை கொள்கிறது. அங்கு அது பாஸ்டருடன் விளையாடுகிறது. அது எப்படி தூங்குகிறது, வாழ்கிறது, சாப்பிடுகிறது என்பவற்றைப் பார்க்க அவரை அதனுடைய உலகத்திற்குள் அனுமதிக்கிறது.. படத்தில், போஸ்டர் தனது வாழ்க்கையில் ஆக்டோபசுடனான உறவின் தாக்கத்தை விவரிக்கிறார்.  
போஸ்டருக்கும் ஆக்டோபசுக்கும் இடையே வளர்ந்து வரும் நெருக்கமான உறவை படம் காட்டுகிறது. அவர் கிட்டத்தட்ட ஒரு ஆண்டு அதைப் பின்தொடர்கிறார். பைஜாமா சுறாவிடமிருந்து உயிர் தப்புவதற்காக போராடி தன்னை தற்காத்துக் கொள்கிறது. சுறாவின் ஒரு தாக்குதலில், ஆக்டோபசின் ஒரு கை துண்டாக அது வளரும் வரை தனது இருப்பிடத்துக்கு பின்வாங்கி செல்கிறது. அதன் ஒரு கை மெதுவாக வளர மூன்று மாதங்களுக்கு மேல் ஆகிறது. பின்னர் தன்னை தாக்கவந்த சுறா தாக்குதலில் இருந்து தப்பிக்க, அந்த சுறாவின் முதுகில் தொற்றிக்கொள்வது உட்பட, உயிர்வாழ நம்பமுடியாத அளவுக்கு மேம்பட்ட திறமையைக் காட்டுகிறது. பின்னர், ஒரு ஆண் ஆக்டோபசுடன் இனச்சேர்க்கை செய்து, ஏராளமான முட்டைகளை இட்டு, குஞ்சுகள் பொரிக்கும் வரை உடல் இளைத்து பாறை இடுக்கில் காத்திருக்கிறது. பின்னர் தன் கடமை முடிந்தது என்பதுபோல் தன் முடிவுக்காக காத்திருந்து இம்முறை சுறா வரும்போது ஓடி ஒளியாமல் இயற்கைக்கு தன்னை ஒப்புவிக்கிறது. சுறா அதன் உடலை எடுத்துச் செல்கிறது.  
ஆக்டோபசுடனான அவரின் உறவையும் அது வாழ்க்கை குறித்து அவருக்கு வழங்கிய வழிகாட்டலின் விளைவையும் பாஸ்டர் விவரிக்கிறார்.
# மை ஆக்டோபஸ் டீச்சர்

## நடிகர்கள்

- கிரேக் ஃபாஸ்டர், அவராகவே
- டாம் ஃபாஸ்டர், கிரெய்கின் மகன், அவனாகவே
- ஆக்டோபஸ், அதுவாகவே
- பைஜாமா சுறா, அதுவாகவே
# மை ஆக்டோபஸ் டீச்சர்

## வெளியீடு

*மை ஆக்டோபஸ் டீச்சர்* 2020 செப்டம்பர் 7 அன்று நெட்ஃபிக்ஸ் இல் வெளியிடப்பட்டது.
# பிஜோலியா

**பிஜோலியா காலன்** (*Bijoliya Kalan*) என்பது இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்திலுள்ள ஒரு நகரமாகும்.
# பிஜோலியா

## நிலவியல்

பிஜோலியா காலன் 25 ° 9′50 ″ வடக்கிலும் 75 ° 19′30 ″ கிழக்கிலும், சராசரியாக 512 மீ (1,680 அடி) உயரத்தில் பில்வாராவின் தென்கிழக்கில் அமைந்துள்ளது. இது பூண்டி மாவட்ட எல்லைகளுக்கு அருகில் உள்ளது. இது இரண்டு வாயில்களால் (வடக்கு மற்றும் தெற்கு) சுவர் மற்றும் உபர்மல் என்று அழைக்கப்படும் ஒரு பீடபூமியில் அமைந்துள்ளது.  
பூண்டியிலிருந்து பூண்டி-சித்தௌராகர் சாலையில் 50 கி.மீ தூரத்திலும், தேசிய நெடுஞ்சாலை 27 இல் கோட்டாவிலிருந்து 70 கி.மீ தொலைவிலும், பில்வாராவிலிருந்து பில்வாரா-கோட்டா தேசிய நெடுஞ்சாலை 758 மற்றும் தேசிய நெடுஞ்சாலை 27 வழியாக 85 கி.மீ. தொலைவிலும் உள்ளது.
# பிஜோலியா

## புள்ளிவிவரங்கள்

2001 மக்கள் தொகைக் கணக்கெடுப்புப்படி, பிஜோலியாவில் 12,384 என்ற எண்ணிக்கையில் மக்கள தொகை இருந்தது. இதில் ஆண்கள் 52%, பெண்கள் 48%. நகரின் சராசரி கல்வியறிவு விகிதம் 64% ஆகும். இது தேசிய சராசரியான 59.5% ஐ விட அதிகமாகும்; 59% ஆண்கள் மற்றும் 41% பெண்கள் கல்வியறிவு பெற்றவர்கள். மக்கள் தொகையில் 15% 6 வயதுக்குட்பட்டவர்கள்.
# பிஜோலியா

## பிஜோலியா பாறைக் கல்வெட்டு

இராசபுத்திர சௌகான் மரபைச் சேர்ந்த ஒரு மன்னனான சோமேசுவரனின் காலத்தில் வெளியிடப்பட்ட விக்ரம் நாட்காட்டி 1226 (பொ.ச. 1170) க்கு முந்தைய பிஜோலியா கல்வெட்டு மிகவும் முக்கியமானது. ஏனெனில் இது சௌகான் வம்சத்தின் ஆரம்பகால வரலாற்றைப் பற்றி பேசுகிறது. இதில் 30 வரிகளும் 90 வசனங்களும் உள்ளன. பல்வேறு வசனங்களில் சமண சமயத்தின் முதல் தீர்த்தங்கரர் இரிஷபநாதர், 16-வது தீர்த்தங்கரர் சாந்திநாதர், 23 வது தீர்த்தங்கரர் பார்சுவநாதர், 24<sup>வது</sup> மற்றும் கடைசி தீர்த்தங்கரரான மகாவீரர் ஆகியோரைப் பற்றி புகழ்ந்து எழுதப்பட்டுள்ளது.  
இந்த இரு பாறைக் கல்வெட்டுகளில் ஒன்று ஆசியாவில் மிகப்பெரியதாக கருதப்படுகிறது.